

ที่ มท ๐๘๑๖.๒/ว กรมส่งเสริมการปกครองท้องถิ่น

ถนนนครราชสีมา กทม. ๑๐๓๐๐

ตุลาคม ๒๕๖๔

เรื่อง การจัดสรรเงินสนับสนุนการดำเนินโครงการสนับสนุนและติดตามการดำเนินงานของสถานศึกษาสังกัดองค์กรปกครองส่วนท้องถิ่น (อปท.) ประจำปีการศึกษา ๒๕๖๔ ภายใต้ชุดโครงการจัดสรรเงินอุดหนุนนักเรียนยากจนแบบมีเงื่อนไข

เรียน ผู้ว่าราชการจังหวัด ทุกจังหวัด

สิ่งที่ส่งมาด้วย ๑. บัญชีจัดสรรเงินสนับสนุนโครงการฯ จำนวน ๑ ชุด

๒. แนวทางการใช้จ่ายงบประมาณโครงการฯ จำนวน 1 ชุด

ตามที่กรมส่งเสริมการปกครองท้องถิ่นและกองทุนเพื่อความเสมอภาคทางการศึกษา (กสศ.) ได้ร่วมลงนามในสัญญาภาคีร่วมดำเนินงานโครงการสนับสนุนและติดตามการดำเนินงานของสถานศึกษาสังกัดองค์กรปกครองส่วนท้องถิ่น (อปท.) ประจำปีการศึกษา ๒๕๖๔ ภายใต้ชุดโครงการจัดสรรเงินอุดหนุนนักเรียนยากจนแบบมีเงื่อนไข ระยะเวลาดำเนินงานตั้งแต่เดือนสิงหาคม 256๔ ถึงเดือนมิถุนายน ๒๕๖๕ และกองทุนเพื่อความเสมอภาคทางการศึกษา (กสศ.) ได้โอนงบประมาณงวดที่ ๑ จำนวน ๒,๕๔๐,๐๐๐ บาท ให้กรมส่งเสริมการปกครองท้องถิ่นเรียบร้อยแล้ว นั้น

กรมส่งเสริมการปกครองท้องถิ่น ได้จัดสรรงบประมาณโครงการสนับสนุนและติดตามการดำเนินงานของสถานศึกษาสังกัดองค์กรปกครองส่วนท้องถิ่น ประจำปีการศึกษา ๒๕๖๔ ภายใต้ชุดโครงการจัดสรรเงินอุดหนุนนักเรียนยากจนแบบมีเงื่อนไขเรียบร้อยแล้ว ขอความร่วมมือจังหวัดแจ้งสำนักงานส่งเสริมการปกครองท้องถิ่นจังหวัดทราบ และดำเนินการตามแนวทางการดำเนินงานและการใช้จ่ายงบประมาณโครงการสนับสนุนและติดตามการดำเนินงานของสถานศึกษา สังกัดองค์กรปกครองส่วนท้องถิ่น (อปท.) ประจำปีการศึกษา ๒๕๖๔ ภายใต้ชุดโครงการจัดสรรเงินอุดหนุนนักเรียนยากจนแบบมีเงื่อนไข รายละเอียดปรากฏตามสิ่งที่ส่งมาด้วย

จึงเรียนมาเพื่อโปรดพิจารณา

ขอแสดงความนับถือ

(นายประยูร รัตนเสนีย์)

อธิบดีกรมส่งเสริมการปกครองท้องถิ่น

กองส่งเสริมและพัฒนาการจัดการศึกษาท้องถิ่น

กลุ่มงานยุทธศาสตร์การพัฒนาการจัดการศึกษาท้องถิ่น

รองอสถ..............................

ผอ.กศ.................................

ผอ.กง.ยศ............................

หน.ฝ...................................

จนท....................................

พิมพ์/ทาน...........................

โทรศัพท์ ๐ ๒๒๔๑ ๙๐๐๐ ต่อ ๕๓๒๔

โทรสาร ๐ ๒๒๔๑ ๙๐๒๑ ต่อ ๓๑๘

ไปรษณีย์อิเล็กทรอนิกส์ saraban@dla.go.th